gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4461, del 17-03-2003 (2003/2923)

RESOLUCIÓ de 21 de febrer de 2003, del conseller de Justícia i Administracions Públiques, per la qual s'aprova l'escut de l'Ajuntament de la Llosa (Castelló).
--------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2923


Data del document
:   21-02-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Llosa, la
    * municipi
    * administració local
    * bandera
    * heràldica

RESOLUCIÓ de 21 de febrer de 2003, del conseller de Justícia i Administracions Públiques, per la qual s'aprova l'escut de l'Ajuntament de la Llosa (Castelló). [2003/2923]
  
L'Ajuntament de la Llosa ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de la Llosa que quedarà organitzat de la següent manera:
  
«Escut quadrilong de punta redona.
  
En camp d'argent, arbre de sinople amb tronc del natural i terrassa aïllada de sinople.
  
Al timbre, corona reial oberta».
  
Contra esta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
  
València, 21 de febrer de 2003.- El conseller de Justícia i Administracions Públiques: Carlos González Cepeda.
Diari Oficial de la Generalitat Valenciana


Sumari del DOGV 4629, del 13-11-2003 (2003/11300)

Informació pública per a autorització administrativa, declaració en concret d'utilitat pública de la instal·lació elèctrica al terme municipal de Castelló de la Plana. Expedient número ATLINE/2003/155. Número de projecte d'Iberdrola 468/2002.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4629

Data del DOGV
:   13-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11907


Organisme emissor
:   Conselleria d'Indústria, Comerç i Turisme

Tipus de document
:   Anunci

Informació pública per a autorització administrativa, declaració en concret d'utilitat pública de la instal·lació elèctrica al terme municipal de Castelló de la Plana. Expedient número ATLINE/2003/155. Número de projecte d'Iberdrola 468/2002. [2003/F11722]
  
Als efectes de la Llei 54/1997, de 27 de novembre, i Reial Decret 1955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la següent instal·lació elèctrica:
  
a) Peticionari: Iberdrola Distribución Eléctrica, SAU.
  
b) Finalitat de la instal·lació: la finalitat del present projecte és millorar i ampliar la xarxa aèria de MT de distribució d'energia elèctrica per a subministrar un servici elèctric regular, tot considerant les previsions d'expansió del territori que afecten a esta instal·lació.
  
c) Lloc on s'establirà la instal·lació: la instal·lació que es projecta queda emplaçada en la Zona A, al terme municipal de Castelló de la Plana (Polígon 096 rústica).
  
d) Característiques principals: línia aèria trifàsica de 20 kV, secc. A 110, entre Borriol-Melero i SGR Bagu a Castelló de la Plana.
  
e) Tipus: línies aèries de MT 1451/0105/1, tipus A-110, amb aïllament suspés.
  
f) Pressupost: 20.891,60 euros.
  
Igualment se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient situat en este Servei Territorial d'Indústria de Castelló de la Plana, carrer de Cavallers, 8, telèfon 913455589, i perquè puguen formular-se les al·legacions que s'estimen oportunes en el termini de 30 dies comptats a partir de l'endemà de la publicació d'este anunci.
  
Castelló de la Plana, 17 de setembre de 2003.- El cap del Servei Territorial d'Indústria, (Per suplència, segons la Resolució del conseller d'Indústria, Comerç i Turisme amb data 25 de juny de 2003) el cap de la Unitat d'Energia i Mines: Ramón Debón Gómez.
  
Relació concreta i individualitzada definitiva de béns i drets afectats de la línia aèria trifàsica de 20 kV, Secc. A-110, entre Borriol-Melero i SGR Bagu a Castelló de la Plana
  
Projecte núm. : CS-468/2002
Diari Oficial de la Generalitat Valenciana


Sumari del DOGV 4625, del 07-11-2003 (2003/11773)

RESOLUCIÓ de 18 de juliol de 2003, de la Universitat Politècnica de València, per la qual nomena José Sanz Juan professor titular d'universitat de l'àrea de coneixement d'Estadística i Investigació Operativa, adscrita al Departament d'Estadística i Investigació Operativa Aplicades i de Qualitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4625

Data del DOGV
:   07-11-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/11999


Organisme emissor
:   Universitat Politècnica de València

Tipus de document
:   Resolució

RESOLUCIÓ de 18 de juliol de 2003, de la Universitat Politècnica de València, per la qual nomena José Sanz Juan professor titular d'universitat de l'àrea de coneixement d'Estadística i Investigació Operativa, adscrita al Departament d'Estadística i Investigació Operativa Aplicades i de Qualitat. [2003/Q11607]
  
De conformitat amb la proposta elevada per la comissió nomenada per a jutjar el concurs convocat per la Resolució de 16 de novembre de 2001, d'aquesta universitat, plaça número 621/2001, codi 3301 (BOE de 6 de desembre de 2001), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar José Sanz Juan, amb el número de document nacional d'identitat 66970466B, professor titular d'universitat de la Universitat Politècnica de València, de l'àrea de coneixement d'Estadística i Investigació Operativa, adscrita al Departament d'Estadística i Investigació Operativa Aplicades i de Qualitat.
  
València, 18 de juliol de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4513, del 03-06-2003 (2003/6254)

Informació pública de l'alternativa tècnica de programa d'actuació aïllada en la urbanització El Respirall, parcel·la 134.
--------------------------------------------------------------------------------------------------------------------------

### Dades del document

Número de DOGV
:   4513

Data del DOGV
:   03-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6254


Organisme emissor
:   Ajuntament d'Alzira

Tipus de document
:   Anunci

Informació pública de l'alternativa tècnica de programa d'actuació aïllada en la urbanització El Respirall, parcel·la 134. [2003/S6254]
  
L'entitat Francisco Savall, SL, ha formulat alternativa tècnica de programa d'actuació aïllada en la urbanització El Respirall, parcel·la 134, a l'empara del que preveu l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El programa presentat consta de memòria, projecte d'urbanització i documentació acreditativa dels terrenys.
  
El programa s'exposa al públic durant el termini de 20 dies hàbils comptats des del següent a la publicació del present anunci en el Diari Oficial de la Generalitat Valenciana, a fi que durant el període esmentat puguen presentar-s'hi al·legacions i proposicions tècniques alternatives. La present informació pública té caràcter de simultani concurs públic per a la selecció de l'urbanitzador. Transcorregut el termini mencionat podran presentar-s'hi proposicions juridicoeconòmiques durant els cinc dies següents al venciment del termini anterior. L'obertura de pliques tindrà lloc al saló de sessions de l'ajuntament, a les 09.00 hores del dia següent hàbil a la conclusió del termini per a presentar-les, excepte que siga dissabte, cas en què s'entendrà traslladat l'acte a l'immediat dia hàbil posterior.
  
Si es presentaran alternatives a la proposició tècnica substancialment diferents a la inicial durant els primers deu dies, s'hi aplicaria el règim de pròrroga establit en el punt 4 de l'article 46 de la Llei de la Generalitat Valenciana 6/1994, Reguladora de l'Activitat Urbanística, i s'entendrà prorrogat el termini de 20 dies per 20 dies addicionals.
  
La present publicació es realitza igualment als efectes de notificació als pressumptes propietaris que pogueren resultar desconeguts.
  
L'expedient queda a disposició de qui vulga examinar-lo al Departament d'Urbanisme de l'Ajuntament d'Alzira, carrer del Xúquer, 56, entresòl, telèfon 70 050 40 33, en horari d'oficina.
Diari Oficial de la Generalitat Valenciana


Sumari del DOGV 4448, del 26-02-2003 (2003/2230)

Informació pública del projecte d'urbanització i del projecte de reparcel·lació del pla parcial Cumbres de Alcalalí.
--------------------------------------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2230


Organisme emissor
:   Ajuntament d'Alcalalí

Tipus de document
:   Anunci

Informació pública del projecte d'urbanització i del projecte de reparcel·lació del pla parcial Cumbres de Alcalalí. [2003/Q2230]
  
De conformitat amb l'article 46 i concordants de la Llei 6/1994, 15 de novembre, de la Generalitat Valenciana, Reguladora de l'Activitat Urbanística, se sotmeten a informació pública, durant el termini de 20 dies, el projecte d'urbanització i el projecte de reparcel·lació presentats per la Junta de Compensació del Pla Parcial Cumbres de Alcalalí per a l'esmentat àmbit.
  
Estos projectes podran ser objecte de pública consulta a l'Ajuntament d'Alcalalí. Qualsevol persona, dins el termini de 20 dies, comptats a partir de la publicació de l'últim anunci, podrà comparéixer per a examinar la documentació tècnica i les actuacions derivades d'esta; així mateix, podran presentar-s'hi al·legacions durant l'esmentat termini d'informació pública.
Diari Oficial de la Generalitat Valenciana


Sumari del DOGV 4477, del 09-04-2003 (2003/3718)

Informació pública de l'estudi de detall sobre una parcel·la situada a la partida dels Boverals.
------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3718


Organisme emissor
:   Ajuntament de Vinaròs

Tipus de document
:   Anunci

Informació pública de l'estudi de detall sobre una parcel·la situada a la partida dels Boverals. [2003/Q3718]
  
La mercantil Promociones Socar Vinaròs, SL, ha presentat l'estudi de detall sobre una parcel·la situada a la partida dels Boverals. En atenció a l'article 173 del Reglament de Planejament de la Comunitat Valenciana i en compliment dels articles 52, 45 i 46.3 de la Llei Reguladora de l'Activitat Urbanística de 6/1994, este se sotmet a exposició pública durant el termini de 20 dies, comptadors des del sendemà de la publicació en el Diari Oficial de la Generalitat Valenciana, per a formular les al·legacions que s'estimen oportunes.
Diari Oficial de la Generalitat Valenciana


Sumari del DOGV 4599, del 01-10-2003 (2003/10793)

Actuacions de desnonament número 573/2003. Cèdula de notificació.
-----------------------------------------------------------------

### Dades del document

Número de DOGV
:   4599

Data del DOGV
:   01-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10124


Organisme emissor
:   Jutjat de Primera Instància Número 2 d'Elx

Tipus de document
:   Anunci

Actuacions de desnonament número 573/2003. Cèdula de notificació. [2003/M10131]
  
Gonzalo de Diego Sierra, magistrat jutge en substitució del Jutjat de Primera Instància numero 2 d'Elx i partit, faig saber:
  
Que en este Jutjat se seguixen les actuacions de desnonament amb el número 573/2003 en què s'ha dictat la sentència que copiada en l'encapçalament i la decisió és del tenor literal següent:
  
«Inmaculada Abellán Tárraga, magistrada jutgessa del Jutjat de Primera Instància número 2 d'Elx, ha vist les presents actuacions sobre juí de desnonament i reclamació de quantitat seguides amb el número 573/2003, instades per María Teresa Brotons Gonzálvez, representada pel procurador senyor García Mora i defesa pel lletrat senyor Beltrán Brotons, contra José Julio Hernández Montesinos.
  
Estimant la demanda interposada per la representació de María Teresa Brotons Gonzálvez contra José Julio Hernández Montesinos, declare resolt el contracte d'arrendament subscrit per les parts sobre l'habitatge propietat de l'actora, situat a Elx, carrer de Santa Bàrbara, número 1, sisena planta o pis quart dreta, i condemne la demandada a desallotjar-lo i deixar-lo lliure i expedit a disposició de l'actora, amb l'advertència de ser llançat d'aquell si no ho fa.
  
Condenme la part demandada a pagar a l'actora la quantitat de 2.074,97 euros més les rendes que es meriten fins a l'efectiu compliment d'esta resolució, més els interessos legals des de la interpel·lació judicial, així com al pagament de les costes causades en este procés.
  
Contra esta resolució es pot interposar recurs d'apel·lació d'acord amb l'article 455 i 457, davant l'Audiència Provincial d'Alacant, el qual haurà de preparar-se en este Jutjat en el termini de cinc dies comptats a partir de la notificació, que s'efectuarà d'acord amb l'article 497 de la LEC, quant al demandat rebel.
  
Esta és la meua sentència, definitivament jutjant en primera instància, de la qual s'expedirà testimoni per a unir-lo a les actuacions, que pronuncie, mane i firme.»
  
I perquè tinga efectivitat, servint de notificació en legal forma al demandat rebel, abans esmentat, expedisc el present edicte que firme.
Diari Oficial de la Generalitat Valenciana


Sumari del DOGV 4471, del 01-04-2003 (2003/3754)

Extracte de les bases de les convocatòries de les proves selectives per a cobrir places de personal laboral d'una plaça de geògraf, una plaça de programador promocions turístiques, una plaça d'oficial 1.ª administratiu, una plaça d'informador turístic, una plaça d'auxiliar d'informació turística i una plaça de telefonista.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3754


Data del document
:   24-03-2003

Organisme emissor
:   Patronat Provincial de Turisme d'Alacant

Tipus de document
:   Convocatòria

Descriptors 

:   * Alacant
    * professió del turisme
    * geografia
    * personal de serveis
    * administració local
    * professió administrativa
    * concurs administratiu

Extracte de les bases de les convocatòries de les proves selectives per a cobrir places de personal laboral d'una plaça de geògraf, una plaça de programador promocions turístiques, una plaça d'oficial 1.ª administratiu, una plaça d'informador turístic, una plaça d'auxiliar d'informació turística i una plaça de telefonista. [2003/S3754]
  
En el Butlletí Oficial de la Província d'Alacant número 67, de data 22 de març de 2003, es publiquen les bases íntegres de les convocatòries de les següents proves selectives per a cobrir places de personal laboral:
  
- Oposició lliure: 1 plaça de geògraf. Grup A.
  
- Concurs oposició: 1 plaça de programador promocions turístiques. Grup C.
  
- Concurs oposició: 1 plaça d'oficial 1.ª administratiu. Grup C.
  
- Concurs oposició: 1 plaça d'informador turístic. Grup C.
  
- Concurs oposició: 1 plaça d'auxiliar d'informació turística. Grup D.
  
- Concurs oposició: 1 plaça de telefonista. Grup E.
  
Les resolucions que aproven les llistes d'aspirants admesos i exclosos es publicaran en el Butlletí Oficial de la Província d'Alacant, així com la data, hora i lloc en què es reunirà el tribunal a efectes de valoració dels mèrits al·legats pels concursants, i la data, hora i lloc d'inici dels processos selectius.
  
El termini de presentació d'instàncies serà de 20 dies naturals, comptadors des del següent de la publicació de l'anunci extracte en el Boletín Oficial del Estado.
  
La qual cosa es fa pública en este Diari Oficial de la Generalitat Valenciana, perquè se'n prenga coneixement i el dels interessats.
Diari Oficial de la Generalitat Valenciana


Sumari del DOGV 4542, del 11-07-2003 (2003/8114)

RESOLUCIÓ de 27 de juny de 2003, de la consellera de Benestar Social, per la qual nomena Amparo Sala Pérez-Duyos personal eventual de la Conselleria.
-----------------------------------------------------------------------------------------------------------------------------------------------------

### Dades del document

Número de DOGV
:   4542

Data del DOGV
:   11-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8114


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 27 de juny de 2003, de la consellera de Benestar Social, per la qual nomena Amparo Sala Pérez-Duyos personal eventual de la Conselleria. [2003/X8114]
  
D'acord amb el que establix l'article 6 del Decret Legislatiu de 24 d'octubre de 1995, del Govern Valencià, i en el Decret 349/1995, de 28 de novembre, del Govern Valencià, sobre la regulació del personal eventual al servici de l'administració del Govern Valencià, resolc:
  
Nomenar Amparo Sala Pérez-Duyos personal eventual per a exercir les funcions de coordinadora Secretaria conseller.
  
Tot considerant la preparació exigida i el nivell de titulació adequat a la funció assignada, s'establix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E047.
  
Este nomenament tindrà efecte des del 21 de juny de 2003.
  
València, 27 de juny de 2003.- La consellera: Alicia de Miguel García.
Diari Oficial de la Generalitat Valenciana


Sumari del DOGV 4472, del 02-04-2003 (2003/3445)

Informació pública de l'extracte de les bases per a la provisió de quatre places de policia local vacants en la plantilla d'este Ajuntament.
--------------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3445


Data del document
:   18-12-2002

Organisme emissor
:   Ajuntament de Guadassuar

Tipus de document
:   Convocatòria

Descriptors 

:   * Guadassuar
    * policia
    * concurs administratiu
    * administració local

Informació pública de l'extracte de les bases per a la provisió de quatre places de policia local vacants en la plantilla d'este Ajuntament. [2003/M3445]
  
En el Butlletí Oficial de la Província de València número 296, de data 13 de desembre de 2002, es publiquen les bases per a la provisió de quatre places de policia local vacants en la plantilla d'este Ajuntament, una pel torn de mobilitat i les altres tres per oposició lliure, dotades amb les retribucions corresponents al grup C, segons acord de l'Ajuntament en Ple, de data 26 de setembre de 2002.
  
El termini per a presentar sol·licituds és de 20 dies naturals, a comptar des del següent al de la publicació del present extracte en el Boletín Oficial del Estado.